
PIRKIMO-PARDAVIMO SUTARTIS
2026 m.                          d. Nr.
Vilnius

[Pavadinimas ir teisinė forma], kodas _________________, adresas _______________, atstovaujama ______________ , veikiančio pagal įstaigos nuostatus (toliau – Pardavėjas), 

ir 

Lietuvos sporto centras, kodas 188600743, adresas Viršuliškių g. 107, Vilnius, atstovaujamas direktoriaus Lino Tubelio, veikiančio pagal įstaigos nuostatus (toliau – Pirkėjas), toliau kartu sutartyje vadinami „Šalimis“, o kiekvienas atskirai – „Šalimi“, sudarė šią pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų:
1. SUTARTIES DALYKAS
1.1. Pardavėjas įsipareigoja parduoti ________________(toliau – Prekė), o Pirkėjas įsipareigoja priimti tvarkingą ir kokybišką Prekę ir sumokėti Pardavėjui Sutartyje numatytą kainą Sutartyje numatytomis sąlygomis ir terminais.
1.2. Pardavėjas pareiškia, kad parduodamų Prekių kokybė atitinka standartus, techninius reikalavimus, šioje Sutartyje ir viešojo pirkimo dokumentuose išdėstytas sąlygas.
1.3. Prekės turi būti pristatytos ne vėliau kaip iki____________________.
1.4. Prekių pristatymo vieta __________________.
2. SUTARTIES KAINA IR MOKĖJIMO TVARKA
2.1. Prekės Pirkėjui tiekiamos šios Sutarties priede nurodytomis kainomis.

2.2. Sutarčiai taikoma fiksuotos kainos kainodara.

2.3. Pasikeitus PVM tarifui, kainos bus perskaičiuojamos pagal Lietuvos Respublikos teisės aktais patvirtintą naują PVM tarifą.

2.4. Maksimali Sutarties vertė yra -----------------Eur (eurų 0 ct) be PVM, PVM sudaro --------- Eur (eurų 0 ct). Viso su PVM --------------- Eur (eurų 0 ct).
2.5. Pirkėjas už pateiktas Prekes sumoka per 30 (trisdešimt) dienų po to, kai Pardavėjas per Sąskaitų administravimo bendrąją informacinę sistemą (SABIS) pateikė PVM sąskaitą faktūrą.

2.6. Pardavėjas PVM sąskaitą faktūrą privalo pateikti naudojantis Sąskaitų administravimo bendrąja informacine sistema (SABIS).

2.7. Avansinis mokėjimas netaikomas.

2.8. Pardavėjas turi teisę sustabdyti savo įsipareigojimų pagal šią Sutartį vykdymą, jei Pirkėjas neatlieka mokėjimų Sutartyje numatytomis sąlygomis ir tvarka.

2.9. Subtiekėjams pageidaujant, Pirkėjas su jais atsiskaitys tiesiogiai. Pirkėjas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis ir tvarka:
2.9.1. sudarius Sutartį, Pardavėjas ne vėliau negu Sutartis pradedama vykdyti, įsipareigoja Pirkėjui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie minėtos informacijos pasikeitimus bei naujų subtiekėjų pasitelkimą visu Sutarties vykdymo metu;
2.9.2. Pirkėjas ne vėliau kaip per 3 (tris) darbo dienas nuo 2.9.1 punkte nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;
2.9.3. subtiekėjas, norėdamas pasinaudoti tokia galimybe, raštu pateikia prašymą Pirkėjui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Pardavėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus;
2.9.4. tiesioginio atsiskaitymo su subtiekėjais galimybė nekeičia Pardavėjo atsakomybės dėl Sutarties įvykdymo.
3. SUTARTIES VYKDYMUI PASITELKIAMI SUBTIEKĖJAI
3.1. Sutarties vykdymui gali būti pasitelkiami subtiekėjai ir (ar) specialistai.
3.2. Subtiekėjų bei specialistų pasitelkimas ir keitimas:
3.2.1. Pardavėjas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai ir (ar) specialistai. Šių asmenų veiksmai vykdant Sutartį Pardavėjui sukelia tokias pačias pasekmes ir atsakomybę, kaip jo paties veiksmai. Pardavėjas atsako už savo subtiekėjų ir specialistų veiksmus ar neveikimą Pardavėjas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai ir (ar) specialistai. Šių asmenų veiksmai vykdant Sutartį Pardavėjui sukelia tokias pačias pasekmes ir atsakomybę, kaip jo paties veiksmai. Pardavėjas atsako už savo subtiekėjų ir specialistų veiksmus ar neveikimą. 
3.2.2.
Sutarties vykdymui pasitelkiami subtiekėjai ir (ar) specialistai (jeigu tokie pasitelkiami) nurodomi Sutarties 4.4.4 papunktyje.
3.2.3.
Pardavėjas turi teisę Sutarties vykdymui pasitelkti naujus, Sutartyje nenurodytus subtiekėjus, kurių pajėgumais nesirėmė pirkimo dokumentuose numatytiems kvalifikacijos reikalavimams pagrįsti. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas ne vėliau nei prieš 5 (penkias) darbo dienas informuotų apie minėtos informacijos pasikeitimus bei naujų subtiekėjų pasitelkimą visu Sutarties vykdymo metu. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir kilmės reikalavimams. Jeigu subtiekėjo padėtis neatitinka bet vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Pardavėją apie leidimą pasitelkti naują subtiekėją, kurio pajėgumais Pardavėjas nesirėmė pirkimo dokumentuose numatytiems kvalifikacijos reikalavimams pagrįsti. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.
3.2.4.
Pardavėjas gali keisti Sutartyje nurodytus subtiekėjus ir (ar) specialistus šiame Sutarties poskyryje nustatytais atvejais ir tvarka gavęs Pirkėjo rašytinį sutikimą. 
3.2.5.
Subtiekėjus, kurių pajėgumais Pardavėjas nesirėmė pirkimo dokumentuose numatytiems kvalifikacijos reikalavimams pagrįsti, Pardavėjas gali keisti savo nuožiūra, apie tai raštu ne vėliau, kaip prieš 5 (penkias) darbo dienas informuodamas Pirkėją. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų  ir subtiekėjo atitiktį nacionalinio saugumo interesams ir kilmės reikalavimams. Jeigu subtiekėjo padėtis neatitinka bet vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Pardavėją apie leidimą pakeisti subtiekėją. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.
3.2.6.
Subtiekėjas, kurio pajėgumais Pardavėjas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiamas tik šiais atvejais: 
3.2.6.1.
kai subtiekėjui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija; 
3.2.6.2.
kai subtiekėjas dėl objektyvių priežasčių (pavyzdžiui, subtiekėjui atsisakius dalyvauti Sutarties vykdyme, nutrūkus teisiniams santykiams su Pardavėju ir pan.) nebegali vykdyti visų ar dalies Sutartyje numatytų įsipareigojimų.
3.2.6.3.
Naujas subtiekėjas, kuris keičiamas vietoje subtiekėjo, kurio pajėgumais Pardavėjas rėmėsi, kad atitiktų pirkimo dokumentuose nustatytus kvalifikacijos reikalavimus (toliau – naujas subtiekėjas), turi atitikti pirkimo dokumentuose nustatytus reikalavimus dėl pašalinimo pagrindų nebuvimo, keliamus kvalifikacijos reikalavimus, Pardavėjo pasiūlyme nurodytą keičiamo subtiekėjo kvalifikaciją pirkimo dokumentuose nustatytiems kokybiniams kriterijams pagrįsti ir nacionalinio saugumo interesus bei kilmės reikalavimus (jei taikoma). 
3.2.7.
Pardavėjo (ar subtiekėjų) specialistas, vykdysiantis Sutartį, gali būti pakeisti šiais atvejais:
3.2.7.1.
Pardavėjo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;
3.2.7.2.
Pirkėjo iniciatyva, jei Pirkėjas turi pagrįstų įtarimų, kad Pardavėjo Sutarties vykdymui paskirtas specialistas nekompetentingas vykdyti nustatytas pareigas.
3.2.7.3.
Naujas specialistas turi turėti ne žemesnę nei pirkimo dokumentuose specialistui keliamą kvalifikaciją, Pardavėjo pasiūlyme nurodytą keičiamo specialisto kvalifikaciją pirkimo dokumentuose nustatytiems kokybiniams kriterijams pagrįsti ir nacionalinio saugumo interesus bei kilmės reikalavimus, nurodytus pirkimo dokumentuose (jei taikoma). 
3.2.8.
Pardavėjas privalo ne vėliau nei prieš 5 (penkias) darbo dienas iki numatomo subtiekėjo, kurio pajėgumais Pardavėjas rėmėsi, kad atitiktų pirkimo dokumentuose nustatytus kvalifikacijos reikalavimus, ar specialisto keitimo pateikti Pirkėjui argumentuotą rašytinį prašymą ir šiuos dokumentus: 
3.2.8.1.
 prašymą pakeisti subtiekėją ar specialistą, paaiškinant keitimo aplinkybę. Pirkėjas pasilieka teisę paprašyti įrodymų, pagrindžiančių keitimo aplinkybę; 
3.2.8.2.
naujo subtiekėjo ar specialisto kvalifikaciją, pašalinimo pagrindų nebuvimą ir atitiktį nacionalinio saugumo interesams bei kilmės reikalavimams įrodančius dokumentus pagal Sutarties reikalavimus. 
3.2.9.
Pirkėjas, gavęs Pardavėjo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybes ir raštu informuoja Pardavėją apie leidimą pakeisti subtiekėją ar specialistą. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.
3.2.10.
Naujas subtiekėjas ar specialistas gali pradėti vykdyti jiems Pardavėjo pavestus įsipareigojimus pagal Sutartį ne anksčiau, nei bus pasirašytas Susitarimas.
3.2.11.
Pardavėjas privalo pakeisti subtiekėją ar specialistą, jei paaiškėja, kad jis neatitinka jam pirkimo dokumentuose keliamų reikalavimų. 
3.2.12.
Jei Pardavėjas pakeičia esamą arba pasitelkia naują subtiekėją ar specialistą, negavęs Pirkėjo raštiško sutikimo, arba sutartinius įsipareigojimus pagal Sutartį vykdo subtiekėjai ar specialistai, neatitinkantys pirkimo dokumentuose nustatytų kvalifikacijos reikalavimų, reikalavimų dėl pašalinimo pagrindų nebuvimo, atitikties nacionalinio saugumo interesams bei kilmės reikalavimams (jei taikoma) ir Pardavėjo pasiūlyme nurodytų sąlygų pirkimo dokumentuose nustatytiems kokybiniams kriterijams pagrįsti (jei taikoma), Pardavėjui taikoma Sutarties 10.4 p. nustatyto dydžio bauda.
4. ŠALIŲ TEISĖS IR PAREIGOS
4.1. Pirkėjas įsipareigoja:
4.1.1. tinkamai ir sąžiningai vykdyti Sutartį;
4.1.2. Sutarties vykdymo metu bendradarbiauti su Pardavėju, teikiant Sutarties vykdymui pagrįstai reikalingą informaciją, kurios pateikimo būtinybė iškilo Sutarties vykdymo metu;
4.1.3. priimti Šalių sutartu laiku pristatytas Prekes, jeigu jos atitinka Sutartyje nustatytus reikalavimus Prekėms;
4.1.4. Pardavėjui tinkamai įvykdžius sutartinius įsipareigojimus, sumokėti Pardavėjui už Sutartyje nustatyta tvarka ir terminais pristatytas tinkamas Prekes pagal Sutarties priede nustatytą kainą;
4.1.5. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
4.2. Pardavėjas įsipareigoja:
4.2.1. tinkamai ir sąžiningai vykdyti Sutartį, bendradarbiauti su Pirkėju, nedelsiant teikti Sutarties tinkamam vykdymui pagrįstai reikalingą informaciją;
4.2.2. nustatytu terminu į Pirkėjo nurodytą vietą pristatyti Prekes, atitinkančias Sutartyje nustatytus reikalavimus. Savo sąskaita iškrauti Prekes, atlikti susijusius darbus, jei Sutartyje nenurodyta kitaip;
4.2.3. prisiimti Prekių atsitiktinio žuvimo ar sugedimo riziką iki Prekių pristatymo vietos, taip pat Prekių sugadinimo riziką iškrovimo metu iš Pardavėjo transporto Pirkėjo nurodytoje Prekių pristatymo vietoje, jeigu pagal Sutarties nuostatas Pardavėjas atsakingas už Prekių iškrovimą pristatymo vietoje;
4.2.4. kartu su Prekėmis pateikti Pirkėjui visą būtiną dokumentaciją Pirkimo sąlygose nurodyta kalba, įskaitant Prekių naudojimo ir priežiūros instrukcijas, bei konsultuoti Pirkėją kitais, su Pardavėjo sutartiniais įsipareigojimais susijusiais, klausimais;
4.2.5. nedelsiant raštu informuoti Pirkėją apie bet kurias aplinkybes, kurios trukdo ar gali sutrukdyti Pardavėjui patiekti Prekes Sutartyje nustatytais terminais bei tvarka;
4.2.6. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Pasibaigus sutartinių įsipareigojimų įvykdymo terminui, Pirkėjui paprašius raštu, grąžinti visus iš Pirkėjo gautus, Sutarčiai vykdyti reikalingus dokumentus;
4.2.7. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
4.3. Pirkėjas turi teisę:
4.3.1. į tinkamą, sąžiningą Pardavėjo sutartinių įsipareigojimų vykdymą visą Sutarties galiojimo laikotarpį bei netesybas, nuostolių atlyginimą, jei Pardavėjas nesilaiko sutartinių įsipareigojimų ar (ir) pažeidžia teisės aktų reikalavimus;
4.3.2. be atskiro pranešimo atlikti bet kokius patikrinimus, kurie Pirkėjui atrodo reikalingi, kilus įtarimui, kad Pardavėjas nesugebės laiku pateikti Prekių ar Prekės teikiamos nekokybiškai, neprofesionaliai;
4.3.3. teikti pastabas, susijusias su Pardavėjo tiekiamomis Prekėmis, į kurias Pardavėjas turi atsižvelgti.

4.4. Pardavėjas turi teisę:
4.4.1. gauti Sutartyje nurodyto dydžio užmokestį už laiku, tinkamai ir kokybiškai Pirkėjui patiektas Prekes;
4.4.2. prašyti, kad Pirkėjas pateiktų su tinkamu Sutarties vykdymu susijusią informaciją ar dokumentus, kurių pateikimo būtinybė atsirado Sutarties vykdymo metu;
4.4.3. reikalauti, kad Pirkėjas priimtų perduodamas Prekes, atitinkančias Pirkimo sąlygų, Sutarties ir Prekių tiekimui taikomų teisės aktų reikalavimus;
4.4.4. Sutartinių įsipareigojimų vykdymui pasitelkti šiuos subtiekėjus: [pavadinimas (-ai)]

4.4.5. reikalauti, kad Pirkėjas tinkamai ir laiku vykdytų kitus sutartinius įsipareigojimus.
4.5. Kiti Pirkėjo ir Pardavėjo įsipareigojimai, teisės ir pareigos, apibrėžiami galiojančiuose Lietuvos Respublikos teisės aktuose.
5. NUOSAVYBĖS TEISĖ
Nuosavybės teisė į Prekes pereina iš Pardavėjo Pirkėjui po visiško atsiskaitymo už pateiktas Prekes.
6. PREKIŲ PERDAVIMAS
6.1. Pirkėjas pasirašo Pardavėjo pateiktą perdavimo-priėmimo aktą arba kitą Prekių pristatymą patvirtinantį dokumentą (pvz. sąskaitą faktūrą), jei Prekės atitinka Sutarties reikalavimus ir yra tinkamai pristatytos.

6.2. Prekių atsitiktinio žuvimo ar sugadinimo rizika pereina iš Pardavėjo Pirkėjui nuo Prekių pristatymo Pirkėjo nurodytu adresu ir perdavimo Pirkėjui. Jeigu Prekės po jų pristatymo ir perdavimo Pirkėjo žuvo ar sugedo ne dėl Pardavėjo kaltės, Pirkėjas turi sumokėti Sutarties kainą Pardavėjui.

7. PREKĖS KOKYBĖ IR GARANTIJOS

7.1. Pretenzijos (reikalavimai) dėl akivaizdžių Prekių kokybės, kiekio, komplektiškumo, asortimento, galiojimo terminų bei kitokių Prekių trūkumų turi būti perduotos Pardavėjui bei yra priimamos ne vėliau kaip per 2 (dvi) darbo dienas nuo Prekių perdavimo Pirkėjui dienos. Jei per šiame punkte nustatytą terminą Pirkėjas nepateikė Pardavėjui pretenzijos, yra laikoma, kad Prekės atitinka Sutarties bei visus kitus taikomus reikalavimus.
7.2. Prekės garantinis laikotarpis pradedamas skaičiuoti nuo Prekės perdavimo-priėmimo akto arba kito Prekių pristatymą patvirtinančio dokumento pasirašymo datos.
7.3. Prekei suteikiamas ____________ mėnesių garantinis laikotarpis.
7.4. Garantiniai įsipareigojimai negalioja:
7.4.1. jeigu Prekė yra mechaniškai pažeista;
7.4.2. dėl neteisingo naudojimo, priežiūros arba netinkamų eksploatacijos sąlygų;
7.4.3. sugadinta vagystės atveju arba dėl stichinių nelaimių.
8. SUTARTIES GALIOJIMAS, PAKEITIMAS IR JOS NUTRAUKIMAS
8.1. Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną). Sutartis galioja iki visiško prievolių įvykdymo (kol bus išnaudota Sutarties vertė), bet jos terminas negali būti ilgesnis kaip (___________) mėnesiai, skaičiuojant nuo Sutarties įsigaliojimo datos.
8.2. Sutarties sąlygos Sutarties galiojimo laikotarpiu gali būti keičiamos Lietuvos Respublikos viešųjų pirkimų įstatymo 89 straipsnyje nustatyta tvarka.
8.3. Sutarties pakeitimai įforminami Šalims sudarant Susitarimą.
8.4. Šalis, inicijuojanti Susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti Susitarimą. Kita Šalis per 5 (penkias) darbo dienas (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties ir imperatyviomis įstatymų bei kitų teisės aktų nuostatomis.
8.5. Sutartis gali būti nutraukiama VPĮ 90 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.
8.6. Bet kuri iš Sutarties Šalių turi teisę nutraukti Sutartį anksčiau termino, pranešusi apie tai antrajai Šaliai raštu prieš 14 (keturiolika) dienų. Šiame punkte nustatytas įspėjimo terminas netaikomas ir Šalis turi teisę nutraukti šią Sutartį nedelsiant, jei kita Šalis tapo nemokia ar esminiai pažeidė šią Sutartį. Esminiu Sutarties pažeidimu laikoma, tačiau tuo neapsiribojant, mokėjimų vėlavimas daugiau kaip 30 (trisdešimt) dienų.

8.7. Pasibaigus šios Sutarties galiojimo terminui ar ją nutraukus Pirkėjas privalo atsiskaityti su Pardavėju už Prekes nekeičiant nustatytų atsiskaitymo terminų.
9. NENUGALIMOS JĖGOS (FORCE MAJEURE) APLINKYBĖS
9.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
9.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;
9.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
9.2. Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
9.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
9.4. Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

10. ŠALIŲ ATSAKOMYBĖ
10.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

10.2. Pirkėjas, laiku neatsiskaitęs su Pardavėju, įsipareigoja mokėti 0,03 proc. dydžio delspinigius už kiekvieną uždelstą dieną nuo laiku nesumokėtos sumos.

10.3. Pardavėjas, uždelsęs pristatyti Prekes, moka Pirkėjui 0,03 proc. delspinigius nuo nepristatytų Prekių vertės už kiekvieną uždelstą dieną.

10.4. Pardavėjui dėl esamų subtiekėjų ar specialistų (jeigu tokie pasitelkiami) pakeitimo/naujų subtiekėjų pasitelkimo nesilaikant Sutartyje nurodytos subtiekėjų ir (ar) specialistų keitimo tvarkos taikoma 50,00 Eur (penkiasdešimt eurų 0 ct) bauda.
11. APLINKOSAUGINIAI KRITERIJAI
Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4. papunkčiu (Pardavėjas privalo Prekes atvežti Pirkėjui ne kelių eismo piko valandomis, pirmadieniais − penktadieniais nuo 10:00 iki 15:00 val. ir trumpiausiais galimais maršrutais).
12. KONFIDENCIALUMAS
Šios sutarties sąlygos, jų vykdymas bei visa informacija, kurią sutarties šalis gauna iš kitos šalies sutarties vykdymo pagrindu, yra konfidenciali. Šalys įsipareigoja neatskleisti konfidencialios informacijos jokiai trečiajai šaliai, išskyrus įstatymų nustatytas išimtis.
13. KITOS SĄLYGOS
13.1. Visi Šalių ginčai, kylantys iš šios Sutarties ar susiję su ja, turi būti sprendžiami Šalių derybose. Jei Šalys nesutaria išspręsti ginčo derybų būdu per 15 (penkiolika) dienų nuo ginčo atsiradimo dienos, ginčas turi būti sprendžiamas Lietuvos Respublikos įstatymų nustatyta tvarka. 

13.2. Jeigu kuri nors Sutarties nuostata prieštarauja įstatymui arba dėl kurios nors priežasties tampa dalinai arba visai negaliojančia, ji nedaro negaliojančiomis likusių Sutarties nuostatų. Tokiu atveju Šalys susitaria pakeisti negaliojančią nuostatą teisiškai veiksminga norma, kuri, kiek tai įmanoma, turėtų tą patį teisinį ir ekonominį rezultatą kaip ir pakeistoji norma.

13.3. Apie bet kokius adresų ar rekvizitų pasikeitimus Šalys viena kitą privalo informuoti per 5 (penkias) darbo dienas. Jei Šalis nepraneša apie savo adresų ar rekvizitų pasikeitimą, tai pranešimo siuntimas paskutiniu turimu adresu ar prievolės vykdymas vadovaujantis paskutiniais žinomais kitos Šalies rekvizitais yra laikomas tinkamu.

13.4. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
13.5. Sutartis sudaryta 2 (dviem) egzemplioriais, turinčiais vienodą juridinę galią, po 1 (vieną) egzempliorių kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
13.6. Už Sutarties vykdymą atsakingas asmuo:

13.6.1. iš Pirkėjo pusės: 
13.6.2. iš Pardavėjo pusės:
13.7. Sutarties priedas – Komercinis pasiūlymas
14. ŠALIŲ REKVIZITAI

